यूपीए-2 सरकार के दो साल हुए पूरे  
पिछले साल लगातार घोटालों से घिरे रहने के बाद प्रधानमंत्री मनमोहन सिंह की यूपीए सरकार आज अपने दूसरे शासन के तीसरे साल में प्रवेश करेगी।
पिछले साल लगातार घोटालों से घिरे रहने के बाद प्रधानमंत्री मनमोहन सिंह की यूपीए सरकार आज अपने दूसरे शासन के तीसरे साल में प्रवेश करेगी। सरकार को उम्मीद होगी कि घोटालों को पीछे छोड़ वह आर्थिक सुधारों में तेजी ला सके। यूपीए के घटक दलों के लिए इस मौके पर प्रधानमंत्री निवास में शाम को एक समारोह भी आयोजित होगा।  सरकार के कार्यकाल के दूसरे साल के दौरान 2जी स्पेक्ट्रम घोटाला, कॉमनवेल्थ गेम्स घोटाला, आदर्श हाउसिंग सोसायटी घोटाला के साथ−साथ सीवीसी के रूप में  पीजी थॉमस की नियुक्ति के मामले मे सरकार की काफी किरकिरी हो चुकी है।  इस सरकार में दूरसंचार मंत्री रहे ए राजा और कांग्रेस सांसद सुरेश कलमाड़ी भष्ट्राचार के आरोपों के चलते इस समय जेल में हैं। आने वाले समय में मनमोहन सिंह की अगुवाई में सरकार को लगातार बढ़ती मंहगाई का भी सामना करना है।